09/07/2019 | Administración LocalMunicipal
Oleiros
Secretaría Xeral
Delegacións do Pleno na Xunta de Goberno Local

Polo Concello Pleno en sesión extraordinaria celebrada o dia 27 de xuño do 2019, adoptouse o seguinte acordo que se publica en virtude do estabrecido nos artigos 9 da Lei 40/2015, do 1 de Outubro do Réxime Xurídico do Sector Público e artigos 43,44 e 114 e seguintes do Real Decreto 2586/1986, do 28 de Novembro: “Punto 10. Adopcion de acordo, se procede, de delegación de competencias do Pleno do Concello na Xunta de Goberno Local “O artigo 22 da Lei 7/1985 de 2 de abril, enumera as atribucións do pleno do Concello e permite que o exercizo dalgunhas delas sexan delegadas noutros órganos de goberno, do Concello, en concreto na Xunta de Goberno Local, tal como informa a Secretaria Accidental. A delegación do exercizo de determinadas atribucións permite unha maior axilidade e eficacia no funcionamento da administración municipal, polo que se considera convinte establecer un réxime de delegacións a favor da Xunta de Goberno Local. Por todo o exposto, o Pleno do Concello acorda: “Primeiro.- Delegar as competencias que se sinalan do Concello Pleno a prol da Xunta de Goberno Local: a) O exercicio de accións xudiciais e administrativas e a defensa da Corporación en materias de competencia plenaria (art.22.2. j) L. R. B. L.). b) A declaración de lesividade dos actos do Concello (art.22.2. k) L. R. B. L.). c) A concertación das operacións de crédito nas que a súa contía acumulada, dentro de cada exercicio económico, exceda do 10% dos recursos ordinarios do orzamento –agás as de tesourería, que lles corresponderán cando o importe acumulado das operacións vivas en cada intre supere o 15% dos ingresos correntes liquidados no exercicio anterior, todo isto de conformidade co disposto na Lei reguladora de Facendas Locais (art.22.2. m) L. R. B. L.). d) As contratacións de obras, servizos, subministracións, xestión de servizos públicos, contratos administrativos especiais e contratos privados cando os seus importes superen o 10% dos recursos ordinarios do orzamento e, en calquera caso os seis millóns de euros, así como os plurianuais cando a súa duración sexa superior a catro anos ou de duración menor, cando o importe acumulado de tódalas súas anualidades supere a porcentaxe indicada referido aos recursos ordinarios do orzamento do primeiro exercicio. Asemade deléganse as concesións sobre bens e servizos das mesmas e a adquisición de bens inmobles e dereitos suxeitos a lexislación patrimonial cando o seu valor supere o 10% dos recursos ordinarios do orzamento e os tres millón de euros, así como o alleamento do patrimonio cando o seu valor supere a porcentaxe e a contía indicados. Co límite, no caso das concesión das de duración superior a cinco anos sempre que o importe supere o 20% dos recursos ordinarios do orzamento, e nos alleamentos de bens que superen o 20% dos recursos ordinarios do orzamento. Dita competencia recollese na Lei 9/2017, de 8 de novembro de contratos do Sector público, disposición adicional segunda. e) A aprobación de proxectos de obras e servizos cando sexa competente para a súa contratación ou concesión ao pleno e cando non estean previstos no orzamento (art.22.2. ñ) L. R. B. L.). f) A aprobación de prezos públicos (art.47.1 R. D. L.2/2004 –T. R. da L. R. F. L.-). g) Delégase expresamente a facultade de resolver os recursos de reposición que se interpoñan contra as Resolucións ditadas no exercicio das facultades delegadas. Segundo.- As delegacións acordadas neste acordo quedan suxeitas ó seguinte réxime xurídico: a) O exercicio das facultades por delegación deberá facerse constar nas resolucións que se diten, en conformidade co que dispón o artigo 12 da Lei 40/2015, de 1 de outubro de Réxime Xurídico do Sector Público. b) O órgano delegante conservará as facultades de recibir información detallada da xestión da competencia delegada e dos actos e disposicións emanados en virtude da delegación, a de ser informado previamente á adopción de decisións de transcendencia, de acordo co disposto no artigo 115 do ROF. c) O Pleno da Corporación poderá revogar as delegacións coas mesmas formalidades tomadas para as aprobar. d) Os acordos que tome a Xunta de Goberno Local no exercicio das facultades delegadas polo Pleno deberán estar precedidos do ditame da correspondente comisión informativa, agás no caso de urxencia, e neste suposto darase conta á comisión do acordo tomado na primeira sesión que tiver lugar. Terceiro.- As referencias que contén este acordo a preceptos de normas concretos entenderanse feitas de xeito automático ós preceptos das normas que as modifiquen ou substitúan. Cuarto.- Este acordo será efectivo dende o día seguinte ó da súa adopción e será feito público mediante a inserción dun edicto no Boletín Oficial da provincia de A Coruña, en cumprimento do que dispón o artigo 9 da Lei 40/2015, do 1 de outubro de Rexime Xuridico do Sector Público. Quinto.- Contra este acordo, por ser un acto que pon fin á vía administrativa, poderá interpoñer o recurso potestativo de reposicion ante o mesmo órgano administrativo que a dita no prazo DUN MES que comezará a contar desde o dia seguinte ao da recepción da notificación, de conformidade cos artigos 123 e 124 da Lei 39/2015, de 1 de outubro, do procedemento administrativo común das administracións públicas (LPACAP). Tamen poderá interpoñer o recurso contencioso-administrativo perante os xulgados do contencioso-administrativo da cidade da Coruña, no prazo de DOUS MESES que comezarán a contar desde o dia seguinte ao da recepción da notificación, de conformidade co disposto na Lei 29/98 de 13 de xullo da xurisdicción contencioso-administrativa. Todo isto sen perxuizo da facultade de interposición do recurso extraordinario de revisión cando concorra algunha das circunstancias previstas no artigo 125 da antedita Lei 39/2015 de 1 de outubro, LPACAP de formular a solicitude á que se refire o artigo 106.1 da citada Lei, ou de interpoñer aqueloutros que estime procedentes.” Oleiros 3 de xullo do 2019 O ALCALDE, Angel García Seoane